Dre se e lavaran amañ tamm pe damm eo an embanner a zivizh ma 'z oc'h ur skrivagner pe get. Ma ne vezit ket embannet ne vo ket kalz tud da lenn ho skridoù, hag e bed  ar brezhoneg nebeutoc'h c'hoazh. Koulskoude e c'hell skridoù paour-razh tremen, ha bezañ embann, dre ziouer marteze. War an tu all eo aes bremañ skignañ e destennoù war an Etrerouedad, kalz aesoc'h eget na oa an emembann (sic), postañ arc'hant en ho skridoù, hep gouzout re vat ma vezint gwerzet. War Internet d'an nebeutañ n'hoc'h ues ket da baeañ. Gant ar berzh a ra an e-levrioù (pe Levrel, pe ebook, pe lennerezh-tredan pe me-oar-me) e vo aesoc'h aesañ kinnig testennoù a vezo lennet evel forzh pe levr all. N'eo ket anat an difoc'h neuze, bremañ ma c'hell skrivagner ha skriver tizhout an dud. Met gouest e vo ar skrivagner d'o derc'hel, d'o lakaat da zont da glask skridoù all.